Pedresyf

Pedresyfes, pajarpawes po pedrevanes an dowr, yw bagas a diwelvennoges, gans mir a bedrevanes, yn urdh Urodela/Caudata. Yma korfow moon, tronow sogh, eseli berr, ha lostow dhe'n pryvennow ha tevesigyon. Yma'n brassa diversita a eghennow pedresyf yn hantergylgh gledh.

Nyns eus nevra namoy ages peswar bys dh'aga garrow a-rag ha pymp dh'aga garrow a-dhelergh, mes yma le bysyow dhe neb eghennow hag eghennow erel heb garrow a-dhelergh. I a fydh war vewvaow yn dowr po ogas dhe dhowr po neb le glyb po goyeyn aral awos yma kroghen dhewanadow dhedha. Neb yw eghennow dowr yn tien rag oll aga bewnansow, neb a vew yn dowr treweythyow, hag yma tevesigyon dor hebken dhe neb ehennow erel. I a yll dastineythi eseli kellys ha rannow korf shyndys erel dibarow a mellkeynoges. Pur wenonek yw an groghen a neb eghennow gans an gwenon euthyk krev tetrodotoksin mes liwys yw an pedresyfes ma gans liwyow gwarnyans ha lent yns. Pedresyfes a dhedhow yn dowr del yw usys.

 Klassans 
 Isklass Cryptobranchoidea  (Kowrbedresyfes)
 Cryptobranchidae (Kowrbedresyfes)
 Hynobiidae (Pedresyfes Asi)
 Isklass Salamandroidea (Pedresyfes avonsys)
 Ambystomatidae (Pedresyfes godh)
 Amphiumidae
 Dicamptodontidae
 Plethodontidae
 Proteidae
 Rhyacotritonidae
 Salamandridae (Pedresyfes gwir)
 Isklass Sirenoidea
 Sirenidae

Klass:Chordata